作者：王奕
词牌/韵律：沁园春

paragraphs: 醉面挟风，携杜康酒，酹刘伶台。
问漂母矶头，韩侯安在，钵山池下，乔鹊曾回。
孝说仲车，忠传祖逖，忠孝如今亦可哀。
清河口，但潮生潮落，帆去帆来。
休呆。
且饮三杯。
莫枉教、东乌西兔催。
更谁可百年，脱身不化，谁能五日，笑口长开。
痛饮高歌，胡涂乱抹，快活斗山王秀才。
今天下，曰利而已，何以平哉。